Superliga
Superliga ili Evropska Superliga (pravni naziv: European Super League Company, SL), planirano je godišnje klupsko nogometno takmičenje na kojem će se takmičiti ekskluzivna grupa vrhunskih evropskih klubova i namijenjeno je suparništvu ili eventualno zamjeni UEFA Lige prvaka. Nakon dugih spekulacija oko formiranja "Evropske superlige", takmičenje je uspostavilo dvanaest klubova u aprilu 2021. godine, a još tri su se trebala pridružiti. Ovih petnaest "klubova osnivača" stalni su sudionici takmičenja, nad kojim će oni vladati. Dodatnih pet timova moći će se godišnje kvalifikovati za takmičenje na osnovu svojih učinaka u prethodnoj sezoni. Prema organizaciji, takmičenje će početi "čim to bude moguće", a razgovori o njemu počinju pre ili tokom augusta 2021. godine. Florentino Pérez je prvi predsjedavajući organizacije.